**FAU-møte – 1. april 2025**Til stede:   
1. trinn - Erle  
2. trinn - Mariann  
3. trinn – Ingrid   
4. trinn – Ole Marius, Charlotte  
5. trinn – Ingvild, Siv   
7. trinn – Kim   
  
Fravær:   
6. trinn – Kamilla   
 **Informasjon  
- Dugnad 17. mai**17. mai komiteen har vært i dialog med FAU, og spurt om representanter fra FAU har anledning til å være med å rigge til 17. mai-feiring den 16. mai.   
Mariann, Erle, Siv og Kim har bekreftet at de stiller til dugnad.   
De øvrige representantene stiller om mulig. Alle FAU-representantene skal i løpet av dagen sende ut påminnelse i klassegruppe om at det på førstkommende torsdag er siste mulighet for å levere skjulte skatter til 17.mai.   
Siv sender screenshot fra Vigilo som kan benyttes.   
 **- Avslutning 7. trinn**Det har kommet forespørsel til FAU om støtte til avslutning for 7. trinn.   
Enighet om at FAU støtter med tilsvarende beløp som i fjor.   
Erle har dialog med Siv angående økonomi.   
  
**- Hendelse skolevei**Det ble en del oppstyr etter en hendelse som fant sted i undergrunnen forrige uke, og det gikk i ettertid rykter om diverse. Flere har en opplevelse av at manglende informasjon/feilinformasjon har skapt unødvendig frykt hos barna, og stilt spørsmål ved om skolen skal/bør/kan sende ut melding til foreldre/snakke med barna i slike tilfeller. Det er ønskelig at FAU går i dialog med skolen for avklaring av dette.   
Mariann går i dialog med Øydis vedrørende dette.  **- Barnevakten.no**[Barnevakten](https://www.barnevakten.no/)  
For to år siden holdt barnevakten.no et foredrag ved Haukås skole. Foredraget omhandlet barns bruk av medier, og herunder hvordan barn og unge skal kunne bruke digitale medier på en trygg og bevisst måte. Foredraget var initiert av FAU.   
FAU ønsker at et slikt innlegg bør inngå i årshjulet, og at foredraget helst finner sted kort tid etter skolestart.   
Erle tar kontakt med Barnevakten.no for å avklare om det er aktuelt at det holdes foredrag også før skoleferien. Hvis dette ikke lar seg gjøre, planlegges det foredrag for høsten.   
 **- Trafikkaksjon**Mariann foreslår tidspunkt for lærernes trafikkaksjon for Øydis.   
FAU har avtalt tidspunkt for FAUs gjennomføring av trafikkaksjon.   
  
**- Uteområde**  
Mariann etterspør status fra Øydis vedrørende tildeling av midler, slik at planene for uteområdene kan fastsettes   
Det er ønskelig at man får vedtatt eventuelle bevilgninger så snart som mulig   
  
**- Kontotilgang**Siv følger opp kontotilgang. Alle FAU-representantene må trolig signere. Ønskelig at det sendes ut som krav om digital signatur.   
**Neste møte: 13. mai kl.19, på skolen.**